Naravoslovni dan ꟷ oglašanje ptic

V sredo, 27. 1. 2021, smo imeli učenci 9. razreda naravoslovni dan. Tema naravoslovnega dne je bila oglašanje ptic. Naš dan je potekal zelo zanimivo.

Zjutraj smo se dobili na videokonferenci, kjer smo bili seznanjeni z navodili. Naša naloga je bila, da se odpravimo v naravo in posnamemo zvok ptic ter sliko naše prelepe narave. Nato smo v zvezek zapisali kratek povzetek o pticah in narisali ptico, katero smo videli v naravi. Spoznali smo veliko novih in zanimivih stvari o pticah. Na primer, da imamo ljudje velik vpliv s svojimi dejanji na ohranjanje naravne dediščine ptic.

Po končanem naravoslovnem dnevu smo pregledali naše izdelke in posnetke ptic. Ugotovili smo, da smo zelo kreativni in sposobni učenci. Posneli smo veliko lepih zvokov ter slik.

Mislim, da je bil ta naravoslovni dan zelo dobra ideja s strani učiteljev, saj smo se za nekaj časa odmaknili od računalnikov in se sprostili v naravi ter si nabrali veliko moči za nadaljnje šolanje na daljavo.

»Bodi kot ptica, ki se naslanja na krhko vejo, ki se ji zdi, da se upogiba pod njo, pa še vedno poje vseeno, saj ve, da ima krila.« (Victor Hugo)

Iza Bradač, 9. b.